ሓላፊ ኮምኒኬሽን ኢትዮ ተሌኮም ኣይተ ዓብዱራህማን ኣሕመድ ፥ ዋና ዕላማ እቲ ዝካየድ ዘሎ ምዝገባ ይዝርዝሩ። ብቐዳምነት፥ ተገልገልቲ ዓማዊል ካብ ምስራቐን ከምኡ ድማ ደረጀኦም ዘይሓለዉ ስልክታት ካብ ዘስዕብዎ ጠንቅታት ጥዕና ንምክልኻል ዝዓለመ እዩ። ብሲምካርድ ዝሰርሑ ዝኾኑ መሳርሕታት ተሌኮም፥ ብስርቂ ኮነ ብምጥፋእ ወይ ከኣ ብኻልእ ምኽንያት ካብ ኢድ በዓል ዋና ወፃኢ ኮይኑ እንትረከብ፥ ብሕቶ ሓደ ዓሚል ዝኾነ ዓይነት ረብሓ ከይህብ ምግባር ይከኣል እዩ። ኣይተ ኣብዱራህማን ከምዝብሉዎ፥ ቁፅሮም ዘይናዓቕ ደረጀኦም ዘይሓለዉ ሞባይላት ተመሳሲሎም ናብ ሃገር ብምእታው ኣብ ረብሓ እናውዓሉ ይርከቡ። እዚ ድማ ቀረፅ ከፊሎም ብሕጋዊ መንገዲ ንዘእትዉ ነጋዴታት፥ ፍትሓዊ ዘይኮነ ምቁሩቛስ ብምፍጣር ፅዕንቶ እናፈጠረ ምዃኑ ንቢቢሲ ወሲኾም ይዛረቡ። ክሳዕ ሐዚ ኣብ ኢትዮጵያ፥ ብጠቕላላ 58 ሚልዮን ዝኣኽሉ ዓማዊል እቲ ሲስተም ብቐጥታ መዝገብ ውሽጢ ከምዝኣተዉ ይዛረቡ። ከመኡ ድማ ተወሳኺ ስልክን፥ ኣይፓድን ሲምካርድ ዝወስዱ ካልኦት መሳርሕታት ኤሌክትሮኒክስን ሲምካርድ ኣእቲኻ ምምዝጋብ ከምዝከኣል 'ውን ወሲኾም ገሊፆም። ንምዃኑ ብስልኪ ይስለል 'ዶ?
